section_heading: Filmska i televizijska karijera
paragraph_text: Prije studiranja na fakultetu, igrala je u filmu Avioni, vlakovi i automobili, ali je izbrisana iz konačne verzije jer je "upropaštavala svaku svoju scenu (kako je sama rekla s osmjehom). Najpoznatija je postala 1997. kada joj je dodijeljena uloga Sedme od Devet. Znanstvena fantastika i serijal Star Trek postali su popularni upravo zbog toga što je ona u njemu glumila. Fanovi SF-a proglasili su je seks simbolom, zbog trikoa kojeg je nosila u seriji, a koji je bio toliko tijesan da je ponekad teško disala. Upravo zahvaljujući ulozi Sedme od Devet osvojila je nagradu Saturn u kategoriji najbolje sporedne glumice na televiziji. Nakon što je Voyager ukinut 2001. godine, priključila se ekipi serije "Školske tajne" gdje je igrala ulogu Ronnie Cooke, frustrirane odvjetnice koja je postala školska učiteljica.